wickkiey/tamil-wikipedia-chunked huggingface dataset:
# மலேசிய வணிக நிறுவனங்கள் ஆணையம்

## பொது

மலேசியாவில் உள்ள வணிக நிறுவனங்களை ஒருங்கிணைத்தல் (*Incorporate Companies*); வணிக நிறுவனங்களைப் பதிவு செய்வதல் (*Register Businesses*); வணிக நிறுவனங்கள் தொடர்பான வணிகத் தகவல்களை (*Provide Company and Business Information*) பொது மக்களுக்கு வழங்குதல்; போன்றவை மலேசிய வணிக நிறுவனங்கள் ஆணையத்தின் முக்கிய நோக்கங்கள் ஆகும்.  
இந்த ஆணையம் இணையத் தகவல் சேவையை (*SSM e-Info Services*) அறிமுகப்படுத்தி உள்ளது. [இணையத்தளம்] வழியாக நிறுவனங்கள் மற்றும் வணிகங்கள் பற்றிய தகவல்களைப் பெறலாம்.
# மலேசிய வணிக நிறுவனங்கள் ஆணையம்

## பொது

### பெருநிறுவனச் சட்டங்கள்

இந்த ஆணையம் மலேசியாவில் பெருநிறுவன (*Corporate Business*) நிர்வாகத்தை மேம்படுத்துவதற்கான முன்னணி ஆணையமாகும். வணிகப் பதிவு மற்றும் பெருநிறுவனச் சட்டங்கள் (*Corporate Legislation*) கடைபிடிக்கப் படுவதை உறுதி செய்வதற்காக, கண்காணிப்பு மற்றும் அமலாக்க நடவடிக்கைகளையும் இந்த ஆணையம் மேற்கொள்கிறது.  
மலேசியாவின் வணிக நிறுவனங்கள் ஆணையம்; 2003-ஆம் ஆண்டில், வணிக நிறுவனங்கள் சட்டம் 1998-இல் (*Companies Act 1998*) மதிப்பாய்வைத் தொடங்கியது. அந்த மதிப்பாய்வு, மலேசியாவில் வணிகம் செய்ய விரும்புவர்களுக்கான விண்ணப்பச் செயல்முறையை எளிதாக்குவது; வணிக முதலீட்டுச் செலவுகளைக் குறைப்பது; ஆகியவற்றை நோக்கமாகக் கொண்டது.  
வணிக நிறுவனங்கள் சட்டம் 1998, இறுதியில் வணிக நிறுவனங்கள் சட்டம் 2016 (*Companies Act 2016*) எனும் புதிய சட்டத்தின் மூலமாக மாற்றப்பட்டது. அந்தப் புதியச் சட்டத்தில் சில பெரிய மாற்றங்களும் செய்யப்பட்டன. இரு இயக்குநர்களுக்குப் பதிலாக ஒரே ஓர் இயக்குநர் மட்டும் ஒரு வணிக நிறுவனத்தை (*Company Limited*) பதிவு செய்யலாம் எனும் மாற்றமே ஒரு பெரிய மாற்றமாக அமைந்தது.
# மலேசிய வணிக நிறுவனங்கள் ஆணையம்

## வணிக நிறுவனங்கள் சட்டம் 2016

வணிக உரிமையாளர்கள் தங்கள் வணிகத்தை பதிவு செய்து கொள்ள கீழ்க்காணும் முறைகளைத் தேர்வு செய்யலாம்:  
- தனி உரிமையாளர் அல்லது கூட்டுரிமை வணிக நிறுவனம்
- (*Sole Proprietorship or Partnership*)
- a Sole Proprietorship or Partnership  
- பங்குகள் மூலம் வரையறுக்கப்பட்ட வணிக நிறுவனம்; உத்தரவாதத்தால் வரையறுக்கப்பட்ட வணிக நிறுவனம்; வரம்பற்ற வணிக நிறுவனம்
- (*Company Limited by Shares; Company Limited by Guarantee; Company Unlimited*)
- a Company Limited by Shares, a Company Limited by Guarantee or a Company Unlimited  
- வரையறுக்கப்பட்ட கூட்டுரிமை வணிக நிறுவனம்
- (*Limited Liability Partnership*)
- a Limited Liability Partnership.
# சாத்தானிய இயக்கம்

சின்னம்]]  
**சாத்தானிய இயக்கம்** என்பது சாத்தானை அடிப்படையாகக் கொண்ட கருத்தியல் மற்றும் தத்துவ நம்பிக்கைகளின் குழுவாகும். இந்த கருத்துருவுக்கு பல வரலாற்று முன்னுதாரணங்கள் இருந்தாலும், 1966ஆம் ஆண்டு ஐக்கிய அமெரிக்காவில் ''அன்டன் லாவே என்பவரால் சாத்தானின் திருச்சபை நிறுவியதிலிருந்து சாத்தானியத்தின் சமகால மத நடைமுறை தொடங்கியது. அதற்கு முன் சாத்தானியம், முதன்மையாக பல்வேறு கிறிஸ்தவ குழுக்களின் குற்றச்சாட்டுகளுக்கு உள்ளாகியது. சாத்தானியம் மற்றும் சாத்தானின் கருத்து, கலைஞர்கள் மற்றும் பொழுதுபோக்கு கலைஞர்களால் குறியீட்டு வெளிப்பாட்டிற்காக பயன்படுத்தப்பட்டது.  
பல்வேறு குழுக்கள் சாத்தான் வழிபாடு (*பிசாசு வழிபாடு*) நடைமுறைப்படுத்துகிறது என்ற குற்றச்சாட்டுகள் கிறிஸ்தவ வரலாற்றின் பெரும்பகுதி முழுவதும் இருந்தது. இடைக்காலத்தில் கத்தோலிக்க திருச்சபையின் தலைமையிலான சமயக் குற்ற விசாரணைக்குழுக்கள், இரகசிய சாத்தானியச் சடங்குகளை செய்ததாக பலர் மீது குற்றம் சாட்டியது. ஐரோப்பா மற்றும் வட அமெரிக்கா பகுதிகளில் சாத்தான் மீது நம்பிக்கைக் கொண்ட சூனியக்காரர்கள் மீது வெகுஜன சோதனைகளை நடத்தியது. விடுதலைக் கட்டுநர்கள் சடங்குகளில் சாத்தான், லூசிபர் ஆகியோரை வணங்குவதாகக் கூறியது. 1980கள் மற்றும் 1990களில் சாத்தானியக் குழுக்கள் தங்கள் சடங்குகளில் குழந்தைகளை பாலியல் ரீதியாக துஷ்பிரயோகம் செய்து கொலை செய்கின்றன என்ற அச்சத்தின் மத்தியில், சாத்தானிய சடங்குகள் மீதான வெறி வட அமெரிக்கா மற்றும் ஐக்கிய இராச்சியம் முழுவதும் பரவியது. இந்த வழக்குகளில் பெரும்பாலானவற்றில், சாத்தானியவாதிகள் என்று குற்றம் சாட்டப்பட்டவர்களில் எவரும் சாத்தானிய மதத்தை பின்பற்றுபவர்கள் அல்லது அவர்கள் மீது சுமத்தப்பட்ட குற்றச்சாட்டுகளில் குற்றவாளிகள் என்பதற்கு உறுதிப்படுத்தும் ஆதாரம் எதுவும் இல்லை.  
19ஆம் நூற்றாண்டிலிருந்து பல்வேறு சிறிய மதக் குழுக்கள் தோன்றியது. அவைகள் சாத்தானின் உருவப்படத்தைப் பயன்படுத்துகிறது. 1960களுக்குப் பிறகு தோன்றிய சாத்தானியக் குழுக்கள் மிகவும் வேறுபட்டவை. ஆனால் அவை இறையியல் சாத்தானியம் மற்றும் நாத்திக சாத்தானியம் என இரண்டு பிரிவாக செயல்பட்டது. சாத்தானை ஒரு இயற்கைக்கு அப்பாற்பட்ட தெய்வமாக வணங்குபவர்கள் அவரை சர்வ வல்லமையுள்ளவராகக் கருதவில்லை. மாறாக ஒரு பிதாமகனாகக் கருதினர். நாத்திக சாத்தானியவாதிகள், சாத்தானை சில மனித குணாதிசயங்களின் அடையாளமாக கருதுகின்றனர். 2012இல் சாத்தான் கோயில் நிறுவப்பட்டதிலிருந்து, உலகம் முழுவதும் நூறாயிரக்கணக்கான இறை நம்பிக்கையற்ற உறுப்பினர்களை ஈர்த்தது.  
சாத்தானியம் மத்திய மற்றும் கிழக்கு ஐரோப்பா பகுதிகளில் வேகமாக பரவத் தொடங்கியது. முக்கியமாக போலந்து மற்றும் லிதுவேனியா மற்றும் பெரும்பான்மையாக உரோமைக் கத்தோலிக்கம் பின்பற்றும் ஐரோப்பிய நாடுகளில் 1990களில் சாத்தானியம் வேகமாக பரவியது.
# சாத்தானிய இயக்கம்

## வரையறை

சாத்தானியம் என்ற சொல் *தாங்கள் விரும்பாதவர்களுக்கு எதிராக* மக்களால் பயன்படுத்தப்பட்ட ஒரு வரலாற்றைக் கொண்டுள்ளது; இது 'மற்றவர்களுக்கு' பயன்படுத்தப்படும் சொல்" என்று பீட்டர்சன் கூறுகிறார். சாத்தானியத்தின் கருத்து கிறித்தவத்தின் ஒரு கண்டுபிடிப்பாகும். ஏனெனில் இது சாத்தனை நம்பியிருக்கிறது. இது கிறிஸ்தவ இலக்கியங்களிலிருந்து பெறப்பட்ட ஒரு தொன்மவியல் பாத்திரமாகும்.  
1994ஆம் ஆண்டில், இத்தாலிய சமூகவியலாளர் *மாசிமோ இன்ட்ரோவிக்னே*, சாத்தான் அல்லது லூசிபர் என்ற பெயருடன் அடையாளம் காணப்பட்ட பாத்திரத்தின் வழிபாடு ஆகும் என வரையறுத்தார்.
# சாத்தானிய இயக்கம்

## வரலாறு

சரித்திர மற்றும் மானுடவியல் ஆராய்ச்சிகள், கிட்டத்தட்ட அனைத்து சமூகங்களும், சமூகத்திற்குள் தன்னை மறைத்துக் கொள்ளக்கூடிய ஒரு கெட்ட மற்றும் மனித-விரோத சக்தியின் கருத்தை உருவாக்கியுள்ளது என்று கூறுகிறது. இது பொதுவாக சூனியக்காரர்கள் மீதான நம்பிக்கையை உள்ளடக்கியது. அவர்கள் சமூகத்தின் விதிமுறைகளை மாற்றியமைத்து, தங்கள் சமூகத்திற்கு தீங்கு விளைவிக்க முற்படும் தனிநபர்களின் ஒரு குழு ஆகும். உதாரணமாக ஊடாடுதல், கொலை மற்றும் நரபலி இடுதல், நர மாமிசம் உண்ணுதல் போன்ற செயல்களில் ஈடுபவர். சூனியம் பற்றிய குற்றச்சாட்டுகள் வெவ்வேறு காரணங்களைக் கொண்டிருக்கலாம் மற்றும் ஒரு சமூகத்தில் வெவ்வேறு செயல்பாடுகளைச் செய்யலாம். அவை சமூக நெறிமுறைகளை நிலைநிறுத்தவும்,[23] தனிநபர்களுக்கிடையே நிலவும் மோதல்களில் பதற்றத்தை அதிகரிக்கவும் அல்லது பல்வேறு சமூகப் பிரச்சனைகளுக்காக சில நபர்களை பலிகடா ஆக்கவும் உதவலாம்.  
சாத்தானியத்தின் கருத்துக்கு மற்றொரு பங்களிக்கும் காரணி என்னவென்றால், துரதிர்ஷ்டம் மற்றும் தீமையின் ஒரு முகவர் அண்ட அளவில் செயல்படுகிறார், பாரசீக மதமான ஜோராஸ்ட்டிரிய சமயக் கடவுள் அகுரா மஸ்தாவிற்கு எதிராகத் தோன்றிய தீயசக்தியே சாத்தான் எனும் கருத்து யூதம் மற்றும் ஆரம்பகால கிறிஸ்தவம் ஆகியவற்றால் ஏற்றுக்கொள்ளப்பட்டது. மேலும் இது விரைவில் யூத சிந்தனையில் ஓரங்கட்டப்பட்டாலும், அண்டம் பற்றிய ஆரம்பகால கிறிஸ்தவ புரிதல்களுக்குள் இது அதிக முக்கியத்துவம் பெற்றது.[27] பிசாசு பற்றிய ஆரம்பகால கிறிஸ்தவ யோசனை நன்கு வளர்ச்சியடையவில்லை என்றாலும், அது நாட்டுப்புறக் கதைகள், கலை, இறையியல் ஆய்வுகள் மற்றும் அறநெறிக் கதைகள் ஆகியவற்றின் மூலம் படிப்படியாகத் தழுவி சாத்தானிய வாதம் விரிவடைந்தது.
# சாத்தானிய இயக்கம்

## சாத்தானின் கோயில்

**சாத்தானியத்தின் தந்தை** என குறிப்பிடப்படும் அன்டன் லாவே 1966இல் சாத்தானின் திருச்சபையை நிறுவியதன் மூலமும், 1969இல் சாத்தானிய நூல் வெளியிட்டதன் மூலமும் தனது சாத்தானிய சமயத்தை ஒருங்கிணைத்தார். சாத்தானிய சமய நிறுவனர் அன்டன் லாவியின் போதனைகள் கீழ்வருமாறு: "இன்பம்", " முக்கிய இருப்பு", "மாசற்ற ஞானம்", "தகுந்தவர்களிடம் கருணை", "பொறுப்புக்கு பொறுப்பு", மற்றும் "கண்ணுக்குக் கண்" நெறிமுறைகள், குற்ற உணர்வு, "ஆன்மீகம்" ஆகியவற்றின் அடிப்படையிலான "மதுவிலக்கை" தவிர்த்து, "நிபந்தனையற்ற அன்பு", "அமைதிவாதம்", "சமத்துவம்", "மந்தை மனப்பான்மை" மற்றும் "பலியிடுதல்" ஒரு சாத்தானியவாதியை ஒரு உடல் மற்றும் நடைமுறைக்குரிய உயிரினமாகக் கருதினார்.  
அவர் ஒரு தனிநபரின் பெருமை, சுயமரியாதை மற்றும் சுய-உணர்தல் ஆகியவற்றை ஊக்குவிப்பதற்காக மனித அகங்காரத்தைப் பாராட்டினார். மேலும் அதற்கேற்ப மனித ஆசைகளை திருப்திப்படுத்துவதில் நம்பினார்.. Satan is thus used as a symbol representing "the eternal rebel" against arbitrary authority and social norms.[110] சுய-இன்பம் விரும்பத்தக்க பண்பு, மற்றும் வெறுப்பு மற்றும் ஆக்கிரமிப்பு ஆகியவை தவறான அல்லது விரும்பத்தகாத உணர்ச்சிகள் அல்ல, ஆனால் அவை உயிர்வாழ்வதற்கு அவசியமானவை மற்றும் சாதகமானவை என்று அவர் கூறினார். அதன்படி, அவர் ஏழு கொடிய பாவங்களை தனிநபருக்கு நன்மை பயக்கும் குணங்கள் என்று புகழ்ந்தார்.
# சாத்தானிய இயக்கம்

## இதனையும் காண்க

- சாத்தான்
- சாத்தானின் திருச்சபை
- சாத்தானிய பைபிள்
- அன்டன் லாவே
- சாத்தானியக் கோயில்
- லூசிபர்
# சாத்தானியக் கோயில்

**சாத்தானியக் கோயில்**, சாத்தானிய இயக்கத்தின் ஒரு இறையியல் அல்லாத அமைப்பாகும். ஐக்கிய அமெரிக்கா கனடா, ஆத்திரேலியா, பின்லாந்து, ஜெர்மனி மற்றும் ஐக்கிய இராச்சியம் ஆகிய நாடுகளில் சாத்தானிய திருச்சபைகளைக் கொண்டுள்ளது.  
லூசியன் கிரீவ்ஸ் மற்றும் மால்கம் ஜாரி ஆகியோரால் இணைந்து இக்கோயில் 2012ஆம் ஆண்டில் மாசச்சூசெட்ஸ் மாகாணத்தின் சேலம் நகரத்தில் நிறுவப்பட்டது. இந்த அமைப்பு சமத்துவம், சமூக நீதி மற்றும் திருச்சபை மற்றும் மாநிலங்களை பிரிப்பதை ஊக்குவிக்க சாத்தானிய உருவங்களைப் பயன்படுத்துகிறது. அவர்களின் பணிக்கு ஆதரவாக அனைத்து மக்களிடையே "பரோபகாரம் மற்றும் பச்சாதாபத்தை ஊக்குவிக்கிறது. சாத்தானியக் கோயில் நையாண்டி, நாடகத் தந்திரங்கள், நகைச்சுவை மற்றும் சட்டப்பூர்வ நடவடிக்கைகளை அவர்களின் பொதுப் பிரச்சாரங்களில் "கவனத்தை உருவாக்கவும், அச்சங்கள் மற்றும் உணர்வுகளை மறுமதிப்பீடு செய்ய மக்களைத் தூண்டுகிறது" மத பாசாங்குத்தனம் மற்றும் மத சுதந்திரத்தின் மீதான அத்துமீறலே சாத்தானியக் கோயிலின் பிறப்பிடம் ஆகும்.  
சாத்தானிய கோவில் ஒரு இயற்கைக்கு அப்பாற்பட்ட சாத்தானை நம்பவில்லை; அதற்கு பதிலாக அது இலக்கியச் சாத்தானை ஒரு உருவகமாக பயன்படுத்தி நடைமுறை சந்தேகம், பகுத்தறிவு பரஸ்பரம், தனிப்பட்ட சுயாட்சி மற்றும் ஆர்வத்தை ஊக்குவிக்கிறது. சாத்தான் தன்னிச்சையான அதிகாரம் மற்றும் சமூக நெறிமுறைகளுக்கு எதிரான "நித்திய கலகக்காரனை" குறிக்கும் அடையாளமாக இவ்வாறு பயன்படுத்தப்படுகிறது.  
சாத்தானைப் பின்பற்றுபவர்கள் பொதுவாக தங்கள் மதத்தை "சாத்தானியம்" அல்லது "நவீன சாத்தானியம்" என்று குறிப்பிடுகின்றனர். மற்றவர்கள் சாத்தானிய மதத்தை இரக்க சாத்தானியம் அல்லது ஏழு கோட்பாடு சாத்தானியம் என்று குறிப்பிடுகின்றனர்.
# சாத்தானியக் கோயில்

## இதனையும் காண்க

- சாத்தான்
- சாத்தானிய இயக்கம்
- சாத்தானின் திருச்சபை
- லூசிபர்
- சாத்தானிய பைபிள்
- அன்டன் லாவே
# வார்ப்புரு:Infobox food/doc

## Usage

<syntaxhighlight lang="wikitext">  
</syntaxhighlight>
# வார்ப்புரு:Infobox food/doc

## Parameters

Copy and paste the infobox above into the desired article and fill in the values after the equals (=) sign. All fields are optional. For questions or examples, please see the discussion page.  
| name | This comes to the top of the box. If omitted, it will be inferred from the page title. |  |
| --- | --- | --- |
| name_lang | ISO 639 language code, if the *name* is not in English |  |
| name_italics | Set to italicise the name—if it is in a non-English language that uses the Roman alphabet, for example |  |
| image | Do not prefix with <code>File:</code> or <code>Image:</code>, or surround with square brackets <code>[[]]</code>. If there is no image available, leave the field empty. |  |
| caption | Leave empty for no image caption. |  |
| image_size | Optional custom image size, e.g. <code>240</code> "px" is not required |  |
| image_alt | Alt text for the image. See MOS:ALT |  |
| alternate_name | Alternate name for the dish. |  |
| place_of_origin | Place of origin of the dish. |  |
| region | Region or state the dish was developed. |  |
| associated_cuisine | Associated cuisine, preferably linking to an existing *Fooian cuisine* article. |  |
| creator *or* creators | Creator or creators of the dish, for dishes with a known, well documented creator(s). |  |
| year | Year dish was invented. |  |
| mintime (time1) | Minimum time required to cook the dish. |  |
| maxtime (time2) | Maximum time required to cook the dish. |  |
| type | e.g. "pie", "biscuit", etc. |  |
| course | Appetizer, Dessert, Drink, Main course, Salad, Side dish. |  |
| served | Serving temperature for the dish. |  |
| main_ingredient | Main ingredient/s for the dish. may be used to separate multiple items. |  |
| minor_ingredient | Ditto minor ingredient/s for the dish. |  |
| variations | Variations for making the dish. |  |
| serving_size | Default serving size ("100 g" for the standard 100 g serving size). |  |
| calories | Calories per serving. Use a raw number for automatic conversion to kJ. |  |
| calories_ref | Citation for the calories per serving. |  |
| protein | The amount of protein in the dish per serving. |  |
| fat | The amount of fat in the dish per serving. |  |
| carbohydrate | The amount of carbohydrate in the dish per serving. |  |
| glycemic_index | Glycemic index (GI). Must be a simple number (e.g., without references or standard error mean.) |  |
| similar_dish | Any similar dish/es. |  |
| other | Any other information. |  |
| cookbook | Provides a link to the Cookbook at Wikibooks using a title other than Wikipedia's page name |  |
| commons | override wikidata commons link by manually specifying commons page |  |
| no_recipes | Set to suppress the addition of recipe search links; omit to allow. |  |
| no_commons | Set to suppress the addition of Commons search links; omit to allow. | } |
# வார்ப்புரு:Infobox food/doc

## TemplateData

View/edit template data **here**
# மலேசிய தொடர்புதுறை பல்லூடக ஆணையம்

**மலேசிய தொடர்புதுறை பல்லூடக ஆணையம்** (மலாய்: *Suruhanjaya Komunikasi Multimedia Malaysia* (**SKMM**); ஆங்கிலம்: *Malaysian Communications Multimedia Commission*) (**MCMC**); என்பது மலேசியாவின் தொடர்பு துறை; பல்லூடகத் துறை; மற்றும் இலக்கவியல் துறை (*Communications and Multimedia Industry*) ஆகியவற்றின் விவகாரங்களை ஒழுங்குபடுத்தும் மலேசிய நடுவண் அரசு சார்ந்த சட்டப்பூர்வ ஆணையம் (*Malaysian Statutory Body*) ஆகும்.  
மலேசிய தொடர்பு துறை மற்றும் பல்லூடக ஆணையச் சட்டம் 1998 (*Malaysian Communications and Multimedia Commission Act 1998*); தொடர்பு துறை பல்லூடகச் சட்டம் 1998 (*Communications and Multimedia Act 1998*); மற்றும் உத்திசார் வர்த்தகச் சட்டம் 2010 (*Strategic Trade Act 2010*) ஆகிய சட்டங்கள் வழங்கிய அதிகாரங்களின் கீழ் இந்த ஆணையம் இயங்கி வருகிறது.
# மலேசிய தொடர்புதுறை பல்லூடக ஆணையம்

## பொது

பொதுவாக தகவல் தொடர்பு மற்றும் பல்லூடக துறைகளுக்கான அரசாங்கத்தின் தேசியக் கொள்கையின் நோக்கங்களைச் செயல்படுத்துவதும்; மேம்படுத்துவதும் மலேசிய தொடர்புதுறை பல்லூடக ஆணையத்தின் பொறுப்பு ஆகும்.  
அத்துடன், தொலைத்தொடர்பு மற்றும் ஒளிபரப்புத் தொழில்கள் (*Telecommunications and Broadcasting Industries*) மற்றும் இணையச் செயல்பாடுகளுக்கான புதிய ஒழுங்குமுறை கட்டமைப்பை (*New Regulatory Framework*) மேற்பார்வையிடும் பொறுப்பையும் மலேசிய தொடர்புதுறை பல்லூடக ஆணையம் கொண்டுள்ளது.
# மலேசிய தொடர்புதுறை பல்லூடக ஆணையம்

## பொது

### அஞ்சல் சேவைகள் சட்டம் 1991

2001-ஆம் ஆண்டில், மலேசிய தொடர்புதுறை பல்லூடக ஆணையத்தின் பங்கு விரிவாக்கப்பட்டது. அஞ்சல் சேவைகள் சட்டம் 1991-இன் (*Postal Services Act 1991*) கீழ் வழங்கப்பட்ட அதிகாரத்தின் கீழ் அஞ்சல் சேவைத் துறையை மேற்பார்வையிடுவது அதில் அடங்கும்; மற்றும் இலக்கவியல் சட்டம் 1997-இன் (*Digital Signature Act 1997*) கீழ் உரிமம் வழங்குவதும் அடங்கும்.
# பினாங்கு கர்னி கடற்கரை பூங்கா

**பினாங்கு கர்னி கடற்கரை பூங்கா** (மலாய்: *Taman Pinggir Gurney*; ஆங்கிலம்: *Gurney Seafront Park*) என்பது மலேசியா, பினாங்கு, ஜார்ஜ் டவுன், பினாங்கு கர்னி டிரைவ் புறநகர்ப்பகுதியில் உள்ள ஒரு கடற்கரைப் பூங்கா ஆகும். இந்த இடம் அப்போதைய ஜார்ஜ் டவுன், பினாங்கு கர்னி டிரைவ் பகுதியில் இருந்து கடற்கரைப் பூங்கா அமைப்பதற்காக மீட்கப்பட்டது.  
பினாங்கிற்கான நீர்முனை இலக்கு எனும் தூரநோக்குப் பார்வையில் அமைக்கப்பட்ட இந்தக் கடற்கரைப் பூங்காவின் ஒரு பகுதி, 2024-இல் பொதுமக்களின் பார்வைக்குக்கு திறக்கப்பட்டது. தற்போது இந்தப் பூங்காவின் கட்டுமானம் நிறைவு பெறாத நிலையில் உள்ளது.
# பினாங்கு கர்னி கடற்கரை பூங்கா

## பொது

பினாங்கு கர்னி கடற்கரை பூங்காவை உருவாக்கும் திட்டம் 2025-ஆம் ஆண்டுக்குள் நிறைவுபெறும் என எதிர்பார்க்கப்படுகிறது. 24.28-எக்டேர் (0.2428 கிமீ2) பரப்பளவில் இந்தப் பூங்கா உருவாக்கப்படுகிறது. இந்தப் பூங்காவிற்குள் ஒரு கடற்கரை முகப்பு, ஒரு கடற்கரை தோப்பு, ஒரு நீர்த் தோட்டம் மற்றும் ஒரு பொழுதுபோக்குப் பகுதி என நான்கு தனித்துவமான மண்டலங்கள் அமைக்கப்படும் என அறியப்படுகிறது.
# பிரிம்லா

பெண்ணின் ஓவியம்]]
**பிரிம்லா** (*Frimla*) என்பது 19 ஆம் நூற்றாண்டில் அல்சீரியா நாட்டில் உருவான ஒரு கை இல்லாத ஆடையான வெட்டப்பட்ட பெண்கள் அணியும் இடுப்பளவுச் சட்டை ஆகும். இது அல்சீரியா நாட்டின் மற்றொரு உடையான கிளிலாவின் மாறுபாடு ஆகும்.  
பிரிம்லா அல்சீரியாவில் பிரான்சிய மொழி இருப்புக்கு முன்பே தெளிவாக வளர்ந்ததாகக் கூறப்படுகிறது.மார்பளவுக்கு கீழே இறங்குவது தங்க நூல்கள் மற்றும் பெரிய டிரிம்மிங்சு பொத்தான்களைக் கொண்டுள்ளது.
# புர்டா

**புர்டா** (*Bhurta*) அல்லது **வோர்தா** (*Vorta*), **போர்தா** (*Bhorta*) , **பர்தா** (*Bharta*) அல்லது **சோக்கா** (*Sokka*) என்பது இந்திய துணைக்கண்டத்தின் உணவு வகைகளில் பிசைந்த காய்கறிகளின் லேசாக வறுத்த கலவையாகும்.  
இந்த உணவின் சில மாறுபாடுகள் கத்தரிக்காய் புர்டா மற்றும் உருளைக்கிழங்கு புர்டா ஆகும்.
# புர்டா

## சொற்பிறப்பியல்

**'புர்டா*** என்ற சொல் சமசுகிருதம் வார்த்தைகளான *பிருசு* (भृज) மற்றும் *புருக்தா'' (भृक्त ) ஆகியவற்றிலிருந்து பெறப்பட்டது. வறுக்கப்பட்ட அல்லது வறுத்த ஒன்று ஆகும். எனவே "புர்டா" என்பது வறுத்த அல்லது வேகவைத்த அல்லது வறுத்த காய்கறிகளிலிருந்து தயாரிக்கப்படும் காரமான கலவை ஆகும்.
# புர்டா

## தேவையான பொருட்கள்

புர்டா செய்முறைகள் பிராந்தியம் மற்றும் பயன்படுத்தப்படும் காய்கறிகள் ஆகியவற்றைப் பொறுத்து மாறுபடும். பொதுவாக பயன்படுத்தப்படும் பொருட்கள் பின்வருமாறு:
- உருளைக்கிழங்கு, கத்தரிக்காய், அல்லது பாகற்காய் போன்ற ஒரு காய்கறி
- தக்காளி அல்லது வெங்காயம்
- சமையல் முறை (கலவை மசாலா)
# புர்டா

## கலை காட்சி கூடம்

=மேற்கோள்கள்==
# இனிப்பு பயிர்கள்

**இனிப்பு பயிர்கள்** (*Dessert Crops*) என்பது அன்றாட நுகர்வில் பயன்படுத்தப்படாத அல்லது வரலாற்று ரீதியாக இல்லாத பயிர்கள் அல்லது தாவரங்களின் வகைகள் என வரையறுக்கப்படுகிறது. அவை "இனிப்புக்காகப்" பயன்படுத்தப்படுகின்றன. இப்பயிர் சிறப்பு சந்தர்ப்பங்களில், உயரடுக்கின் பயன்பாட்டிற்காக அல்லது வாழ்வாதாரத்தை விட மகிழ்ச்சிக்காக ஒரு தளர்வான வரையறையாகும்.  
கடந்த காலத்தில் இத்தகைய பயிர்களின் சில எடுத்துக்காட்டுகள் காபி, சர்க்கரை, தேநீர், புகையிலை மற்றும் கோகோ பீன்சு ஆகும். நவீன காலத்தில் இந்தப் பயிர்கள் அன்றாடப் பொருட்களில் அதிகம் இருந்தாலும், சில நூற்றாண்டுகளுக்கு முன்பு இவை அப்படி இல்லை. அவை களியாட்டங்களாகவும், "பாவ" இன்பங்களாகவும் அல்லது பிசாசின் கருவிகளாகவும் கருதப்பட்டன.
# மாகிம் அல்வா

**மாகிம் அல்வா** (Mahim Halwa) என்பது இந்திய நாட்டின் மும்பை மாநிலத்தின் மாகிம் என்ற பகுதியில் பெயரிடப்பட்ட இனிப்பு அல்வா ஆகும். இது **பனிக்கட்டி அல்வா** என்றும் அழைக்கப்படுகிறது. மாகிம் பகுதியில் இருந்து தின்பண்டம் தயாரிப்பாளர்களான சோசி புத்தகாக்கா என்ற நிறுவனத்தால் உருவாக்கப்பட்டது என்பதால் இப்பெயரிடப்பட்டது. இது மும்பை நகரின் பிரபலமான ஒரு சிறப்பு உணவு ஆகும். இது "இனிப்பு மாவின் மெல்லிய அடுக்குகளின் தனித்தன்மை வாய்ந்த தின்பண்டமாக சிறிய சதுரங்களில் அழுத்தப்பட்டு, கொழுப்பு தடவிய காகிதத் தாள்களால் பிரிக்கப்பட்டது என்று விவரிக்கப்பட்டுள்ளது.
# மாகிம் அல்வா

## மேலும் பார்க்கவும்

- அல்வா
# மலேசிய சுங்கத் துறை

**மலேசிய சுங்கத் துறை** அல்லது **அரச மலேசிய சுங்கத் துறை** (மலாய்: *Jabatan Kastam Diraja Malaysia* (**JKDM**); ஆங்கிலம்: *Royal Malaysian Customs Department*; (**RMC**); சீனம்: 马来西亚皇家关税局) என்பது மலேசிய நிதி அமைச்சின் கீழ் இயங்கும் ஓர் அரசு துறை அமைப்பாகும்.  
மலேசிய நாட்டில் வரி வசூலிக்கப் படுவதில் (*Indirect Tax Collector*) முக்கிய அமைப்பாகச் செயல்படுகிறது. அத்துடன் வரிகள் தொடர்பான வணிகச் சட்டங்களை அமல்படுத்துவதிலும் (*Enforcing Trade Laws*); அந்தச் சட்டங்களைச் செயல் படுத்துவதிலும்; தலையாயத் துறையாக விளங்குகிறது.
# மலேசிய சுங்கத் துறை

## வரலாறு

மலாக்கா சுல்தானகம் (*Malacca Sultanate*) மற்றும் ஜொகூர்-ரியாவ் சுல்தானகம் (*Johor Riau Sultanate*) ஆகிய சுல்தானகங்கள் உச்சக் கட்டத்தில் இருந்த போதே மலாயாவில் வரி நிர்வாக அமைப்பும் இருந்தது. மலாக்கா சுல்தானகத்தின் காலத்தில், வெளிநாட்டு மற்றும் உள்ளூர் வணிகர்களை உள்ளடக்கிய வரிச் சட்டங்களுடன்; கடல் துறைமுகச் சட்டங்களும் (*Maritime and Harbour Laws*) இருந்தன.  
அந்தக் காலக் கட்டத்தில் வரி வசூலிப்பதும் மற்றும் அனைத்து வரி தொடர்பான விசயங்களுக்கும் கருவூலத் தலைவர் (*Penghulu Bendahari*) பொறுப்பு வகித்தார்.
# மலேசிய சுங்கத் துறை

## வரலாறு

### தலைமை இயக்குநர்

அரச மலேசிய சுங்கத் துறையின் உயர் நிர்வாகமானது சுங்கத் தலைமை இயக்குநரால் (*Director General of Customs*) வழிநடத்தப் படுகிறது. அவருக்கு 3 துணைத் தலைமை இயக்குநர்கள் உதவுகிறார்கள்.  
- துணைத் தலைமை இயக்குநர் - அமலாக்கப் பிரிவு
- (*Deputy Director General of Customs Enforcement Division*)  
- துணைத் தலைமை இயக்குநர் - உள்நாட்டு வரி பிரிவு
- (*Deputy Director General of Customs /Inland Tax Division*)  
- துணை முதன்மை இயக்குநர் - மேலாண்மை பிரிவு
- (*Deputy Chief Director of Customs Management Division*)
# மலேசிய சுங்கத் துறை

## வரலாறு

### துறைப் பிரிவுகள்

- அமலாக்கப் பிரிவு
- (*Enforcement Division*)  
- உள்நாட்டு வரிப் பிரிவு
- (*Inland Tax Division*)  
- தகவிணக்கப் பிரிவு
- (*Compliance Division*)  
- சுங்கப் பிரிவு
- (*Customs Division*)  
- தொழில்நுட்பப் பிரிவு
- (*Technical Services Division*)
# மலேசிய சுங்கத் துறை

## பொறுப்புகள்

- இறக்குமதி வரி, ஏற்றுமதி வரி, கலால் வரி, விற்பனை வரி, சேவை வரி, அசாதாரண இலாப வரி, வாகனங்கள் வரி, புறப்பாடு வரி, வருவாய் இல்லா வரி, மாநிலங்களின் வருவாய், அறக்கட்டளை வரி, சுற்றுலா வரி ஆகியவற்றை உள்ளடக்கிய வரி மற்றும் சுங்க வரி வடிவிலான வருவாயைச் சேகரிப்பது;  
- தொழில்துறை மற்றும் வணிகத் துறைகளுக்கு ஊக்குவிப்பு வழங்குதல்; மற்றும் வர்த்தக வசதிகளை வழங்குதல்; இவை வருவாய் ஈட்டுவதை நோக்கமாகக் கொண்டவை;  
- சட்டங்கள் மற்றும் ஒழுங்குமுறைகளை அமல்படுத்துதல்
# செல்வகணபதி

- இரா. செல்வக்கணபதி (1940 - 2016)- தமிழறிஞர்
- சண்முக. செல்வகணபதி - தமிழறிஞர்
- பொன். செல்வகணபதி - எழுத்தாளர்
- எஸ். செல்வகணபதி - பாஜக அரசியல்வாதி
- டி. எம். செல்வகணபதி - முன்னாள் அதிமுக, திமுக அரசியல்வாதி
# தால்சா

**தால்சா** (*Dalcha*), இந்திய நாட்டின் தெலுங்கானா மாநிலத்தின் தலைநகரான ஐதராபாத்தில் இருந்து உருவான இந்திய பருப்பு சார்ந்த குழம்பு ஆகும்.  
முதன்மையான பொருட்கள் பருப்பு அல்லது சில சமயங்களில் துவரம் பருப்பு ஆக இருக்கலாம். காய்கறிகள் அல்லது இறைச்சிகள், கோழி அல்லது ஆட்டிறைச்சி இரண்டும் கூட சேர்க்கப்படலாம். எனவே ஆட்டிறைச்சி சேர்த்தால் அது மட்டன் தால்சா என்று அழைக்கப்படுகிறது. ஒரு தால்சாவின் மற்றொரு முக்கிய மூலப்பொருள் சுரைக்காய் ஆகும். இது பாரம்பரியமாக பகார கானா எனப்படும் பிரியாணி அரிசி உணவுடன் பரிமாறப்படுகிறது.
# தால்சா

## வரலாறு

இந்திய வம்சாவளியைச் சேர்ந்தவராக இருந்தாலும், மலேசியா மற்றும் சிங்கப்பூர் திருமணங்களில் மலாய் மக்களால் அதிகபட்சம் தால்சா கட்டாயம் இருக்க வேண்டியதாகக் கருதுகிறார்கள்.
# பஞ்ச இந்திரியத் தலங்கள்

**பஞ்ச இந்திரியத் தலங்கள்** என்பவை உடலிலுள்ள ஐந்து இந்திரியங்களுக்கு உரிய ஐந்து சிவாலயங்களாகும். பஞ்ச இந்திரியங்கள் என்பவை மெய், வாய், கண், மூக்கு, செவி என்னும் ஐந்து உறுப்புகளைக் குறிக்கின்றது.
# பஞ்ச இந்திரியத் தலங்கள்

## கோயில்கள்

திருமணிமுத்தாறு ஆற்றின் கரையில் இந்த ஐந்து கோயில்கள் உள்ளன. இக்கோயில்களை ஒரே நாளில் வழிபட நன்மை கிடைக்கும் என்று நம்புகிறார்கள். ஒரே நாளில் வழிபட்டால் அனைந்து பாவங்களும் நீங்கி முக்தி பெறுவார்கள் என்பது நம்பிக்கையாகும்.  
பஞ்ச காலத்தில் பீமேஸ்வரரை வழிபட்டால் நல்ல மழை பொழியும் என்பதும் நம்பிக்கையாகும்.  
**Caption text**  
| வ.எண் | கோயில் | உறுப்பு |
| --- | --- | --- |
| 1 | சேலம் சுகவனேசுவர் கோயில் | கண் |
| 2 | உத்தமசோழபுரம் கரபுரநாதசுவாமி கோயில் | காது |
| 3 | பில்லூர் வீரட்டேஸ்வரர் கோயில் | மூக்கு |
| 4 | மாவுரெட்டி பீமேஸ்வரர் கோயில் | வாய் |
| 5 | நஞ்சை இடையாறு திருவேலீஸ்வரர் கோயில் | உடல் |
# பஞ்ச இந்திரியத் தலங்கள்

## தலபுராணம்

பஞ்ச பாண்டவர்களின் காலத்தில் அவர்களின் நாட்டில் கடும் பஞ்சம் ஏற்பட்டது. மக்கள் தண்ணீர், உணவு இல்லாமல் பாதிக்கப்பட்டனர். 'வடதிசையில் உள்ள காட்டில் புருசாமிருகம் உள்ளதாகவும், அதனை பிடித்துவந்தால் பஞ்சம் தீரும்' என அசிரிரி கூறியது.  
அதனால் பஞ்ச பாண்டவர்கள் அம்மிருகத்தை பிடித்தனர். அப்போது அம்மிருகம் அவர்களைத் தாக்கியது. திருமணிமுத்தாற்று கரையில் தர்மர் ஒரு லிங்கம் செய்து வழிபடவும் அந்த லிங்கத்தை சுற்றிவந்து வழிபட்டது. இவ்வாறு பஞ்ச பாண்டவர்கள் ஐந்து இடங்களில் லிங்கம் செய்து வழிபட்டனர்.
# தகிபரா ஆலுடும்

**தகிபரா ஆலுடும்** (*Dahibara Aludam*) (;) ஒடிசா மாநிலத்தின் கட்டக் பகுதியில் இருந்து உருவான ஒரு சிற்றுண்டி ஆகும். இந்தியா முழுவதும் பிரபலமாக உள்ள ஒரு வகை சிற்றுண்டி ஆகும்.  
வடைகளை லேசான தயிர் மற்றும் தண்ணீரில் ஊறவைத்து, கடுகு மற்றும் கறிவேப்பிலையுடன் காய்ச்சி பின்னர் அதனுடன் உருளைக்கிழங்கு கறி மற்றும் பட்டாணி கறி சேர்த்து தகிபரா ஆலுடும் தயாரிக்கப்படுகிறது.
# தகிபரா ஆலுடும்

## வரலாறு

இவ்வுணவு முதன்முதலில் பழைய கட்டாக் பகுதியில் பராபதி கோட்டை அருகே விற்கும் விற்பனையாளர்களால் தயாரிக்கப்பட்டு விற்கப்பட்டதாகக் கூறப்படுகிறது. அதை தவிர ஒடிசா மாநிலம் முழுவதிலும் பரவலாகப் பரவியிருக்கும் உணவு ஆகும். இந்த உணவு இப்போது இந்திய நாடு முழுவதும் பிரபலமாக உள்ளது. 2020 ஆம் ஆண்டில் புது டெல்லி மாநிலத்தில் நடைபெற்ற தேசிய உணவு திருவிழாவிலும் இவ்வுணவு ஒரு விருதைப் பெற்றது.
# தகிபரா ஆலுடும்

## தயாரிப்பு

கழுவிய உளுத்தம் பருப்பை ஒரே இரவில் சாதாரண நீரில் ஊறவைத்து, வடை மாவாக அரைத்து, சூடான எண்ணெயில் ஆழமாக வறுக்கவும். ஆழமாக வறுத்த வடைகள் முதலில் தண்ணீரில் போடப்பட்டு, பின்னர் மீண்டும் 3-5 மணிநேரம் ஊறவைத்து லேசான தயிருக்கு மாற்றப்படும்.பின்னர் வடைகள் காரமான உருளைக்கிழங்கு கறி மற்றும் பட்டாணி கறி ஆகியவற்றுடன் சேர்க்கப்படுகின்றன. பின்னர் நறுக்கப்பட்ட வெங்காயம், வெள்ளரிக்காய், இந்திய தின்பண்டங்களின் தூவிகள் உணவை அலங்கரிக்க சேர்க்கப்படுகின்றன.
# தகிபரா ஆலுடும்

## தகிபரா ஆலுடும் நாள்

ஒடிசா நாட்டில் ஒவ்வொரு ஆண்டின் மார்ச் 1 ஆம் தேதி தகிபரா ஆலுடும் டிபோசு என்று கொண்டாடப்படுகிறது.
# சிக்கன் லாலிபாப்

**சிக்கன் லாலிபாப்** (*Chicken Lollipop*) என்பது வறுத்த கோழி மற்றும் பசியைத் தூண்டும் பொருள் சேர்த்து சமைக்கப்படும் ஒரு பிரபலமான இந்திய உணவு ஆகும்.  
சிக்கன் லாலிபாப் என்பது அடிப்படையில் ஒரு "பிரெஞ்சு" கோழி உணவு ஆகும். இறைச்சி மற்றும் எலும்பு முனையிலிருந்து தளர்வாக வெட்டப்பட்டு கீழே தள்ளப்பட்டு குச்சிமிட்டாய் தோற்றத்தை உருவாக்குகிறது.
# சிக்கன் லாலிபாப்

## செய்முறை

சமையல் தனி நபர்களுக்கு மாறுபடும். இருப்பினும், பலர் கோழி இறக்கை அல்லது தொடையின் நடுப் பகுதியைப் பயன்படுத்தத் தொடங்குகிறார்கள். நடுப் பிரிவில் இரண்டு எலும்புகளில் ஒன்று அகற்றப்பட்டு, பிரிவுகளில் உள்ள சதை எலும்பின் ஒரு முனைக்குத் தள்ளப்படுகிறது. இவை பின்னர் முக்கிய பொருளான ஒரு காரமான சிவப்பு நிறத்தில் மிளகாய் தூள் மஞ்சள் தூள் மற்றும் குழை மாவு உடன் பூசப்படுகிறது. மசாலா பூசப்பட்ட கோழி இரண்டு மணி நேரம் ஊறவைக்கப்படுகிறது. ஊறவைக்கப்பட்ட கோழி பொதுவாக எண்ணெயில் ஆழமான வறுத்து, மற்றொரு முறையில் அதிகமான வெப்பத்தில் வறுக்கப்படுகிறது.வெளிப்படும் எலும்பு சில நேரங்களில் அலுமினியத் தாளில் மூடப்பட்டிருக்கும்.
# அரிசிக் கொம்பன்

**அரிசிக் கொம்பன்** (பிறப்பு ) என்பது கேரள தமிழக எல்லையில் வசிக்கும் கொம்பன் வகை இந்திய யானை ஆகும். இந்த யானை 2023 ஏப்ரல் மாதத்தில் இடுக்கி மாவட்டத்தில் சின்னக்கனல் பகுதிகளில் ஊருக்குள் புகுந்து தாக்கியதில் சுமார் பத்து பேர் இறந்தனர். ஊருக்குள் புகுந்து வீடுகளில் அரிசியைச் சாப்பிடுவதால் **அரிசிக் கொம்பன்** என்று தமிழகத்திலும் **அரிக்கொம்பன்** என்று கேரளத்திலும் அழைக்கப்படுகிறது.  
அரிசிக் கொம்பன் 1980களில் பிறந்திருக்கும் எனக் கணிக்கின்றனர். முதலில் *சின்ன கொம்பன்* என அழைக்கப்பட்டு, 2010களில் இதன் முரட்டுத் தனத்தால் அரிசிக் கொம்பன் எனப் பெயர் பெற்றது. நியாயவிலைக் கடைகள், வீட்டின் சமையலறை, மளிகைக் கடை என்று பல்வேறு இடங்களுக்குச் சென்று அரிசியை உண்டு வந்தது 2005 முதல் சுமார் 75 இக்கும் மேற்பட்ட கட்டடங்களைச் சேதப்படுத்தியுள்ளது. கேரள அரசுக்கும் விலங்கு நல ஆர்வலர்களுக்கும் இடையே நீண்ட சட்டப் போராட்டத்திற்குப் பிறகு 29 ஏப்ரல் 2023 சின்னக்கனல் பகுதியிலிருந்து நான்கு கும்கிகளின் துணையுடன் பெரியாற்றுத் தேசியப் பூங்கா பகுதியில் அரிசிக் கொம்பனை விட நீதிமன்றம் உத்தரவிட்டது. மயக்க ஊசி செலுத்திப் பிடிக்கப்பட்ட பிறகு இதன் கழுத்தில் செயற்கைகோள் வானொலி காலர் பொருத்தப்பட்டு, கேரள தமிழக எல்லைப் பகுதியில் மங்கலதேவி கண்ணகி கோயிலுக்குச் செல்லும் பகுதியில் விடப்பட்டது.  
அரிக்கொம்பன் பெயரில் யானைக்கு ரசிகர் சங்கம் தொடங்கப்பட்டது.
# இராசிவ் காந்தி சுகாதார அறிவியல் பல்கலைக்கழகம்

**இராசிவ் காந்தி சுகாதார அறிவியல் பல்கலைக்கழகம்** (*Rajiv Gandhi University of Health Sciences*), இந்தியாவின் பெங்களூருவை மையமாகக் கொண்டு 1996ஆம் ஆண்டு கருநாடக அரசாங்கத்தால், கருநாடக மாநிலம் முழுவதும் சுகாதார அறிவியலில் உயர்கல்வியை ஒழுங்குபடுத்துவதற்கும் மேம்படுத்துவதற்கும் அமைக்கப்பட்ட பொதுப் பல்கலைக்கழகமாகும். இராசிவ் காந்தி சுகாதார அறிவியல் பல்கலைக்கழகம் ஐக்கிய இராச்சியத்தின் பொதுநலவாயப் பல்கலைக்கழகங்களின் கூட்டமைப்பின் உறுப்பின நிறுவனம் ஆகும்.  
இது இந்தியாவின் மிகப்பெரிய சுகாதார அறிவியல் பல்கலைக்கழகமாகும்.
# இராசிவ் காந்தி சுகாதார அறிவியல் பல்கலைக்கழகம்

## **செவிலியர் கல்லூரிகள்**

இராசிவ் காந்தி சுகாதார அறிவியல் பல்கலைக்கழகத்துடன் 435 செவிலியர் கல்லூரிகள் இணைக்கப்பட்டுள்ளன
# இராசிவ் காந்தி சுகாதார அறிவியல் பல்கலைக்கழகம்

## மேலும் பார்க்கவும்

- அடல் பிகாரி வாச்பாய் மருத்துவப் பல்கலைக்கழகம்
- பாபா பரித் சுகாதார அறிவியல் பல்கலைக்கழகம்
- டாக்டர் என். டி. ஆர். சுகாதார அறிவியல் பல்கலைக்கழகம்
- கலோஜி நாராயண ராவ் சுகாதார அறிவியல் பல்கலைக்கழகம்
- தமிழ்நாடு டாக்டர் எம்ஜிஆர் மருத்துவப் பல்கலைக்கழகம்
# பாகமண்டலா நாடு சட்டமன்றத் தொகுதி

**பாகமண்டலா நாடு சட்டமன்றத் தொகுதி** (*Bhagamandala Nad Assembly constituency*) என்பது கூர்க் சட்டமன்றத்தின் ஒரு தொகுதியாகச் செயல்பட்டது. இது 1952-ல் தேர்ந்தெடுக்கப்பட்ட இந்தியாவின் குடகு மாநிலத்தின் சட்டமன்றமாகும். பாகமண்டலாப் பகுதியின் பொருளாதாரம் தேன் மற்றும் ஏலக்காய் ஏற்றுமதியால் ஆதிக்கம் செலுத்தியது. 1956ஆம் ஆண்டில் இத்தொகுதி நீக்கப்பட்டது.
# பாகமண்டலா நாடு சட்டமன்றத் தொகுதி

## 1952 தேர்தல்

மூன்று வேட்பாளர்கள் 1952 சட்டமன்றத் தேர்தலில் பாகமண்டல நாடு தொகுதிக்குப் போட்டியிட்டனர்:  
- இந்தியத் தேசிய காங்கிரசின் கொனானா தேவியா 2,347 வாக்குகள் (58.62%) பெற்று வெற்றி பெற்றார்.
- பட்டமடா பொன்னப்பா, சுயேச்சை, 1,384 வாக்குகள் (34.57%)
- ஜெயராம் சிங், சுயேச்சை, 273 வாக்குகள் (6.82%)  
சுமார் 80.3% வாக்காளர்கள் வாக்களித்த இத்தேர்தலில் வாக்களித்தனர். 1952ஆம் ஆண்டு இந்தியாவில் நடைபெற்ற சட்டமன்றத் தேர்தல்களில், இங்குதான் அதிக வாக்குகள் பதிவாகியிருந்தது.
# சாத்தானிய நூல்

***சாத்தானின் நூல்*** என்பது அமெரிக்க நாட்டவரான அன்டன் லாவே என்பவர் சமயமின்மை குறித்து 1969இல் எழுதிய நூலாகும். இந்நூல் சாத்தானை போற்றும் சாத்தானிய இயககத்தவர்களின் திருச்சபையினர்க்கான முதன்மை நூலாக கருதப்படுகிறது. இது சாத்தானியத்தின் அடிப்படைக் கொள்கைகளை விவரிக்கும் கட்டுரைகளின் தொகுப்பாகும். இது சாத்தானை வழிபடுவது பற்றிய நூல் அல்ல. சாத்தானிக் விவிலியத்தில் உள்ள சாத்தான் என்பது ஆபிரகாமிய சமயங்களின் கட்டுப்பாடான விதிகளிலிருந்து விடுபடுவதுடன், விடுதலைக்கான ஒரு சின்னமாகும். சாத்தானிய நூல் கடவுள் மற்றும் பிசாசு இல்லை என்று போதிக்கிறது. அதற்குப் பதிலாக தங்களைத் தாங்களே வணங்கிக் கொள்ளும்படி மக்களை ஊக்குவிக்கிறது.
# சாத்தானிய நூல்

## நூலின் அமைப்பு

சாத்தானின் புத்தகம்நான்கு புத்தகங்களால் ஆனது: *சாத்தானின் புத்தகம்*, *தி புக் ஆஃப் லூசிபர்*, *தி புக் ஆஃப் பெலியால்* மற்றும் *தி புக் ஆஃப் லெவியதன்*. *சாத்தானின் புத்தகம்* பத்துக் கட்டளைகள் மற்றும் பொன் விதிகள் ஆகியவற்றுக்கு சவால் விடுகிறது. மேலும் இந்நூல் சமயமின்மைக் கொள்கையை ஊக்குவிக்கிறது. 12 அத்தியாயங்கள் கொண்ட இந்நூல் இன்பம், காதல், வெறுப்பு மற்றும் பாலுறவு போன்ற தலைப்புகளைப் பற்றி விவாதிக்கிறது. சமயத்தைச் சுற்றியுள்ள வதந்திகளை அகற்ற நூலாசிரியர் அன்டன் லாவே வலியுறுத்துகிறார்.
# சாத்தானிய நூல்

## விமர்சனங்கள்

சாத்தானிக் விவிலியத்திற்கு நேர்மறை மற்றும் எதிர்மறையான எதிர்மறை விமர்சனங்கள் உள்ளது. அவரது தத்துவங்கள் பெரும்பாலும் கடன் வாங்கப்பட்டவை என்று குற்றச்சாட்டுகள் முன்வைக்கப்பட்டன. பள்ளிகள், பொது நூலகங்கள் மற்றும் சிறைச்சாலைகளில் இவரது நூலைத் தடைசெய்ய முயற்சிகள் மேற்கொள்ளப்பட்டது.
# சாத்தானிய நூல்

## இதனையும் காண்க

- சாத்தான்
- சாத்தானிய இயக்கம்
- சாத்தானின் திருச்சபை
- சாத்தானியக் கோயில்
- அன்டன் லாவே
- லூசிபர்
# நியூ செஞ்சுரி புக் ஹவுஸ் பிரைவேட் லிமிடெட்

நியு செஞ்சுரி புக் ஹவுஸ் பிரைவேட் லிமிடெட், தமிழ்நாட்டில் சென்னையை தலைமையிடமாகக் கொண்டு இயங்கும் ஒரு நூல் பதிப்பகம் ஆகும். இதற்கு தமிழ்நாடு முழுவதும் 20 இடங்களில் கிளைகள் உள்ளது. இதன் துணை நிறுவனமாக *பாவை அச்சகம்* உள்ளது. இந்நிறுவனம் இதுவரை ஆயிரக்கணக்கான நூல்களை வெளியிட்டுள்ளது. இதன் நிர்வாக இயக்குநர் சண்முக சரவணன் ஆவார். இந்தியப் பொதுவுடமைக் கட்சியின் தலைவர்களைக் கொண்ட அறங்காவலர்களால் நடத்தப்படும் ஒரு தனியார் பதிப்பகம் ஆகும்.
# நியூ செஞ்சுரி புக் ஹவுஸ் பிரைவேட் லிமிடெட்

## பின்னணி

இந்தியப் பொதுவுடைமைக் கட்சிக்கான செய்தித்தாளாக 1937 முதல் *ஜனசக்தி நாளிதழ்* வெளியான நிலையில், அந்தப் பெயரிலேயே புத்தகங்களும் வெளிவந்துகொண்டிருந்தது. நூல்கள் வெளியிடுவதற்கு என 1 சூன் 1951 அன்று நியூ செஞ்சுரி புக் ஹவுஸ் பிரைவேட் லிமிடெட் என்ற பெயரில் ஒரு பதிப்பகம் நிறுவப்பட்டது. கட்சியின் மூத்த தலைவர்கள் ப. ஜீவானந்தம், ப. ராமமூர்த்தி உள்ளிட்ட நான்கு பேர் பங்குதாரர்கள் மற்றும் இயக்குநர்களாகவும், இராமகிருஷ்ண மூர்த்தி என்பவர் முழுநேர நிர்வாக இயக்குநராக நியமிக்கப்பட்டார்.  
சோவியத் ஒன்றியம் காலகட்டத்தில், கட்சிக் கொள்கைகளைப் பரப்ப புத்தகங்களை உருசியாவில் தமிழில் அச்சடித்து தமிழகத்தில் விற்பனை செய்ய நியூ செஞ்சுரி புக் ஹவுசுக்கு பொறுப்பு வழங்கப்பட்டது.
# நியூ செஞ்சுரி புக் ஹவுஸ் பிரைவேட் லிமிடெட்

## நிர்வாகப் பிரச்சனை

இந்த நிறுவனத்தில் பங்குதாரராக உள்ள யாராவது ஒருவர் இறந்தாலோ, கட்சியை விட்டு விலகினாலோ அந்தப் பங்குகள் மற்றொருவருக்கு மாற்றிக்கொடுக்கப்படுவது வழக்கமாக உள்ளது. தற்போது இந்த பதிப்பகத்தின் இயக்குநர்களாக கட்சியின் முத்த தலைவர் இரா. நல்லகண்ணு, ஒருங்கிணைந்த தஞ்சை மாவட்டச் செயலாளர் வீரசேனன், கட்சியின் மாநிலச் செயலாளர் இரா. முத்தரசன், கல்விப் பிரிவின் பொறுப்பாளரும் மாநிலச் செயற்குழு உறுப்பினருமான கா. சந்தானம், எழுத்தாளர் த. ஸ்டாலின் குணசேகரன், நிர்வாக இயக்குநராக சண்முக சரவணன் ஆகியோர் உள்ளனர்.  
கட்சியின் மூத்த தலைவர் தா. பாண்டியன், நல்லகண்ணு ஆகியோர் வசம் உள்ள பங்குகள் நிர்வாக இயக்குநர் சண்முக சரவணன் பெயருக்கு மாற்றப்பட்டுள்ளது. இவ்வாறு மாற்றப்பட்டது முறையல்ல எனக் கருதும் பிற இயக்குநர்கள்,சண்முக சரவணன் தன்வசம் உள்ள பங்குகளை கட்சி கூறும் நபருக்கு மாற்றிக்கொடுக்க வேண்டுமென கூறுகிறது.
# பழுப்பு மார்பு ஈப்பிடிப்பான்

**பழுப்பு மார்பு ஈப்பிடிப்பான்** அல்லது **லேயர்ட் ஈப்பிடிப்பான்** (*மியூசிகாபா முட்டுயி*) என்பது மியூசிகாபிடே என்ற பழைய உலக ஈப்பிடிப்பான் குடும்பத்தில் உள்ள ஒரு சிறிய குருவி சிற்றினம் ஆகும். இந்த சிற்றினம் வடகிழக்கு இந்தியா, மத்திய மற்றும் தெற்கு சீனா மற்றும் வடக்கு மியான்மர் மற்றும் தாய்லாந்து ஆகியவற்றில் இனப்பெருக்கம் செய்து, தென்னிந்தியா மற்றும் இலங்கைக்கு வலசை வருகின்றன. இது வன விதானத்திற்குக் கீழே, பெரும்பாலும் காட்டில் நிலப்பகுதியின் அருகில் இருக்கும் பூச்சிகளை உணவாக உண்ணுகிறது.
# பழுப்பு மார்பு ஈப்பிடிப்பான்

## விளக்கம்

பழுப்பு மார்பு ஈப்பிடிப்பானின் உடல் நீளம் 13-14 செ. மீ. ஆகும். உடல் எடை 10-14 கிராம் ஆகும். டலின் மேல் பகுதி முழுவதும் ஆலிவ் பழுப்பு நிறமுடையது. சில இறகு தண்டுகள் கருமையாக இருக்கும். பறக்கும் இறகுகளின் விளிம்புகளைப் போலவே வால் மேல் உறைகளும் பிரகாசமான பழுப்பு நிறத்தில் இருக்கும். வால் இறகுகள் வெளிப்புற பகுதி பழுப்பு நிறமுடையன. முகட்டலகு வெளிர் நிறத்திலும், கண் வளையம் தெளிவாகவும் இருக்கும். கன்னம் மற்றும் தொண்டை வெண்மையாகவும், மார்பகமும் உடலின் பக்கங்களும் வெளிர் பழுப்பு நிறமாகவும் காணப்படும். புணர் புழை வரை உடலின் நடுப்பகுதி வெண்மையாகக் காணப்படும். கால்கள் மற்றும் கீழ் தாடை வெளிறிய சதை நிறத்தில் உள்ளன. இதனை மிகவும் ஒத்த இனமாகப் பழுப்பு ஈ பிடிப்பான் உள்ளது. இதனுடைய கால்கள் கருப்பு நிறமுடையன. இந்த மாதிரியை லேயரிடம் வழங்கிய லேயரின் வேலைக்காரரான முட்டு நினைவாகப் பெயரிடப்பட்டது. ஆண்டில் ஹ்யூகோ வெய்கோல்டால் செக்வானிலிருந்து விவரிக்கப்பட்ட *ஸ்டோட்ஸ்நேரி* (இசி ஸ்டூவர்ட் பேக்கரால் *ஸ்டோட்மணி* எனத் தவறாக உச்சரிக்கப்பட்டது) காணக்கூடிய புவியியல் மாறுபாடுகளின் வரம்பிற்குள் வருவது போல் தோன்றினாலும் மற்றும் பொதுவாக அங்கீகரிக்கப்படவில்லை.  
இதனுடைய வழக்கமான ஒலி மிகவும் சத்தம் குறைவாக *செட்டி* நெருங்கிய வரம்பில் மட்டுமே கேட்கக்கூடியது அல்லது குறைந்த *சிட்-சிட்* என முடிவடையும் *சி-சி-சி-சி* தொகுப்புகளின் தொடர்களைக் கொண்டுள்ளது.
# கேதகா ஆறு

**கேதகா ஆறு** (*Kedaka River*) என்பது மேற்கு இந்தியாவில் கருநாடகத்தில் உள்ள குந்தாப்பூர் மற்றும் கங்கோலி வழியாகப் பாயும் ஆறு ஆகும். குந்தாப்பூர் என்பது கருநாடக மாநிலத்தில் உள்ள உடுப்பி மாவட்டத்தில் உள்ள ஒரு நகரம் ஆகும். இது சௌபர்னிகா ஆறு, வாராகி ஆறு, சக்ரா ஆறு மற்றும் குப்ஜா ஆறுகளுடன் இணைந்து அரபிக்கடலில் கலக்கிறது.
# கொன்னுகோல் ஆறு

**கொன்னுகோல் ஆறு** (*Honnuhole*)(**கொன்னு கோலே** மற்றும் **சுவர்ணவதி**) என்பது இந்தியாவின் கர்நாடகாவில் காவிரி ஆற்றின் துணை ஆறாகும். சுவர்ணவதி ஆறு காவிரி ஆற்றின் தெற்கு கிளை ஆறுகளில் ஒன்றாகும். இந்த ஆறு கொன்னுகோல் ஆறு என்றும் அழைக்கப்படுகிறது. இது மைசூரில் உள்ள நாசூர்காட் மலைகளில் உருவாகின்றது. இதன் பிறப்பிடத்திலிருந்து காவேரியுடன் சங்கமிக்கும் இடம் வரை சுமார் 88 கி.மீ. இந்த ஆறு பயணிக்கின்றது.
# சாம்பவி ஆறு

**சாம்பவி ஆறு** (*Shambhavi River*) இந்தியாவின் கருநாடகாவின் சிக்கமகளூரு மாவட்டத்தில் உள்ள குதுரேமுகத்தில் உருவாகிறது. இது அரபிக்கடலில் கலப்பதற்கு முன்பு கர்நாடகாவின் முல்கியில் நந்தினி ஆற்றுடன் கலக்கிறது. இந்த ஆற்றின் அருகே உள்ள பல கிராமங்களுக்குச் சாம்பவி ஆறு முக்கிய நீர் ஆதாரமாக உள்ளது.  
சாம்பவி ஆறு பருவமழை தவிர ஆண்டு முழுவதும் நீர்வரத்து குறைந்து காணப்படும்.
# சாம்பவி ஆறு

## ஆற்றோட்டம்

சாம்பவி ஆறு 60 கி.மீ. நீளமுடைய ஒரு சிறிய நதி ஆகும். இது கிழக்கிலிருந்து மேற்கு நோக்கிப் பாய்கிறது. இது நிட்டே அருகே உள்ள பார்ப்பப்பாடி அருவியின் வழியாகப் பாய்கிறது. பார்ப்பப்பாடி வீழ்ச்சிக்குப் பிறகு அது சுமார் 50 கி.மீ. தூரம் பயணிக்கிறது. இதன் பயண தூரத்தில் பல சிறிய அணைகளைப் பயன்படுத்தி ஆற்றின் நீர்மட்டம் சரிபார்க்கப்படுகிறது. பலிமார் அணை ஆற்றின் மேற்கு பகுதியில் கட்டப்பட்ட கடைசி அணையாகும்.
# சாம்பவி ஆறு

## நீர் விளையாட்டு

சாம்பவி ஆறு இந்தியாவில் நீர் விளையாட்டுகளுக்குப் பெயர் பெற்றது. பல வகையான நீர் விளையாட்டுப் போட்டிகள் சாகசங்கள் சாம்பவி ஆற்றில் நடக்கின்றன.
# சாம்பவி ஆறு

## நீர் விளையாட்டு

### பனிக்கடற் படகு பயணம்

சமீபத்தில் நீண்ட தூரப் பொழுதுபோக்கு பனிக்கடற் படகு பயண நிகழ்வுகள் சாம்பவி ஆற்றில் ஏற்பாடு செய்யப்பட்டுள்ளன. கர்நாடகா மற்றும் பிற மாநிலங்களின் அருகிலுள்ள நகரங்களிலிருந்து மக்கள் முல்கிக்கு பனிக்கடற் படகு சவாரி செய்ய வருகிறார்கள். பனிக்கடற் படகு பயண நிகழ்வு பொதுவாக இரண்டு நாட்கள் நடைபெறும். இதில் பங்கேற்பவர்கள் சுமார் 30-40 வரை பயணம் செய்கிறார்கள்.
# சாம்பவி ஆறு

## மணல் அகழ்வு

சில உள்ளூர் மீனவர்களும் மணல் மாபியாக்கள் ஆற்றிலிருந்து சட்டவிரோதமாக மணல் அகழ்வில் ஈடுபட்டுள்ளனர். ஆற்றின் சில பகுதிகளில் பார உந்து கனரக கருவிகள் மூலம் மணல் அள்ளப்படுகிறது. சுரங்கத் தொழிலால் நீர் மாசுபடுவதால் மக்களின் இயல்பு வாழ்க்கை பாதிக்கப்பட்டுள்ளது. நிலத்தடி நீரை வடிகட்டவும், புத்துணர்ச்சியுடன் இருக்கவும் ஆற்றில் மணல் முக்கியமானது.
# சாம்பவி ஆறு

## விவசாயம் மற்றும் மீன்பிடித்தல்

இந்த ஆற்றின் கரையில் குடியேறிய மக்களின் முக்கிய தொழில் விவசாயம் மற்றும் மீன்பிடித்தொழில் ஆகும். பருவமழைக் காலங்களில் விவசாயத்திற்கு இந்த ஆறு முக்கிய நீர் ஆதாரமாக உள்ளது. ஆற்றில் நீர் வளம் நிறைந்தது. ஆற்றின் அருகே குடியேறிய மக்கள் மீன்பிடியில் ஈடுபட்டுள்ளனர். இது பல குடும்பங்களுக்கு உணவு வழங்குகிறது. கட்டுமானத்திற்குப் பயன்படுத்தப்படும் மெல்லிய மணலையும் மக்கள் வியாபாரம் செய்கின்றனர். இந்த மணல், ஆற்றின் படுகையிலிருந்து எடுக்கப்படுகிறது.
# கரஞ்சா ஆறு

**கரஞ்சா ஆறு** (*Karanja River*) என்பது கருநாடகத்தில் ஓடும் மஞ்சிரா ஆற்றின் துணை ஆறாகும். கரஞ்சா ஆற்றின் ஆற்றுப்படுகை 2,422 சதுர கி.மீ. அளவிலனது. கரஞ்சா ஆறு வற்றாத ஆறாகும். இது சுமார் 74 கி.மீ. தூரம் வரை பாய்கிறது. இதில் கட்டப்பட்டுள்ள கரஞ்சா நீர்த்தேக்கம் முக்கிய நீர் ஆதாரமாக உள்ளது. இந்த ஆற்றின் வழிப் பயணம் செய்ய உகந்ததல்ல.
# குப்ஜா ஆறு

**குப்ஜா ஆறு** (*Kubja River*) என்பது மேற்கு இந்தியாவில் கருநாடக மாநிலம் குந்தாபுரா மற்றும் குங்குல்லி வழியாகப் பாயும் ஒரு ஆறாகும். இது சௌபர்னிகா நதி, வாராகி ஆறு, சக்ரா ஆறு மற்றும் கேதகா ஆற்றுடன் கலந்து அரபிக்கடலில் கலக்கிறது. குப்ஜா, சௌபர்னிகா, வாராகி, சக்ரா மற்றும் கேதகா ஆறு ஆகிய இந்த நதி அமைப்பு, அண்டை பகுதிகளில் பாசனத்திற்கான கணிசமான பயன்பாட்டினைக் கொண்டுள்ளது. இந்த ஆறு புனிதமாக கருதப்படுகிறது. பக்தர்கள் ஆற்றங்கரையில் பல்வேறு இடங்களில் புனித நீராடி, பிரார்த்தனை செய்து வருகின்றனர்.
# செஸ்டர் கிரீன்வுட்

**செஸ்டர் கிரீன்வுட்** (*Chester Greenwood*, 4 திசம்பர் 1858 - 5 யூலை 1937) என்பவர் ஒரு அமெரிக்க பொறியாளர், கண்டுபிடிப்பாளர் ஆவார். இவர் 1873 ஆம் ஆண்டில் காதுக் கவசத்தைக் கண்டுபிடித்ததற்காக அறியப்பட்டார். பனிச்சறுக்கின் போது இவருக்கு இந்த யோசனை வந்ததாக கூறப்படுகிறது. இவர் இரண்டு கம்பிகளை வட்டமாக வளைத்து தன் பாட்டியிடம் கம்பி வளையங்களுக்கு இடையில் கம்பளித் துணியும், மெல்லிய துணியையும் கொண்டு தைக்கச் சொன்னார். பின்னர் இவர் இந்த காது கவசத்தை மேலும் மேம்படுத்தி காப்புரிமம் பெற்று, தயாரிக்கத் தொடங்கினார். இத்தொழிலில் கிட்டத்தட்ட 60 ஆண்டுகள் ஃபார்மிங்டன் பகுதியில் உள்ள மக்களுக்கு வேலை வாய்ப்பை வழங்கினார். கிரீன்வுட் வைத்திருந்த காப்புரிமைகளின் மொத்த எண்ணிக்கையானது 100க்கும் மேல் இருக்கும் எனப்படுகிறது.  
இவர் ஃபார்மிங்டனில் முதல் தொலைபேசி அமைப்புகளில் ஒன்றை அறிமுகப்படுத்தினார். இவர் ஒரு திறமையான இயந்திரப் பொறியாளராக இருந்தார். யூனிடேரியன் ஆலயத்தின் உறுப்பினர். இவரது மனைவி, இசபெல் (நீ விட்டியர்), பெண்கள் வாக்குரிமையை ஆதரிப்பவர். இவரும் இசபெலும் நான்கு குழந்தைகளின் பெற்றோராவர்.
# செஸ்டர் கிரீன்வுட்

## செஸ்டர் கிரீன்வுட் நாள்

1977 ஆம் ஆண்டில், மேய்ன் மாநிலம் திசம்பர் 21 ஐ செஸ்டர் கிரீன்வுட் நாளாக அறிவித்தது. ஃபார்மிங்டன் திசம்பர் முதல் சனிக்கிழமையன்று "செஸ்டர் கிரீன்வுட் நாளாக" அனுசரித்து அவர் நினைவாக பொதுமக்கள் காதுக் கவசங்களை அணிந்துகொண்டு பேரணியில் கலந்துகொள்கின்றனர்.  
ஃபார்மிங்டனில் உள்ள செஸ்டர் கிரீன்வுட் இல்லம் வரலாற்று இடங்களின் தேசிய பதிவேட்டில் சேர்க்கபட்டுள்ளது.
# விக்கிப்பீடியா:விக்கித்திட்டம் இந்திய வரலாறு

<div id="head">}</div>  
</div>  
__NOTOC__
**<div>இத்திட்டம் இந்திய வரலாறு தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்ட விக்கித்திட்டமாகும். மேலும் இந்திய வரலாறு தொடர்பான கட்டுரைகளை உருவாக்கும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து பணியாற்ற விரும்பினால், இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
</div>**  
| <div>
==நோக்கம்==  
விக்கித்திட்டம் இந்திய வரலாறு குறிக்கோள்:
* இந்திய வரலாறு தொடர்பான கட்டுரைகளின் அளவினையும் தரத்தினையும் அதிகரித்தல்.
* இந்திய வரலாறு பற்றிய கட்டுரைகளை மேம்படுத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
<div></div>
</div>  
<div>  
==திட்ட உறுப்பினர்கள்==  
</div> | } |
| --- | --- |
# வார்ப்புரு:விக்கித் திட்டம் இந்திய வரலாறு

| **** என்னும் கட்டுரை இந்திய வரலாறு தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் இந்திய வரலாறு** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# மஞ்சிரா ஆறு

**மஞ்சரா** அல்லது **மஞ்சீரா** என்றும் அழைக்கப்படும் ஆறு, கோதாவரி ஆற்றின் துணை ஆறாகும். இது மகாராட்டிரா, கர்நாடகா மற்றும் தெலங்காணா மாநிலங்கள் வழியாகச் செல்கிறது. மஞ்சீரா ஆறு 823 மீட்டர் (2,700 அடி) உயரத்தில் அகமதுநகர் மாவட்டத்திற்கு அருகில் உள்ள பாலாகாட் மலைத்தொடரில் உருவாகிறது. மஞ்சீரா ஆறுகோதாவரி ஆற்றில் கலக்கிறது. இது நீர்ப்பிடிப்புப் பகுதியைக் கொண்டுள்ளது.
# மஞ்சிரா ஆறு

## விளக்கம்

ஆற்றின் பிறப்பிடம் பீடூ மாவட்டத்தின் கவல்வாடி கிராமத்திற்கு அருகில் உள்ளது. இந்த நதி உஸ்மானாபாத் மாவட்டத்தின் வடக்கு எல்லையிலிருந்து பாய்கிறது. லாத்தூர் மாவட்டத்தின் குறுக்கே கர்நாடகா மாநிலத்தின் பிதார் மாவட்டத்திற்கும் இறுதியாக தெலங்காணாவிற்கும் செல்கிறது. இது பாலகாட் பீடபூமியில் இதன் துணை நதிகளான டெர்னா, தவர்ஜா மற்றும் கர்னியுடன் பாய்கின்றது. மஞ்சராவின் மற்ற மூன்று துணை ஆறுகள் மன்யாட், தேரு மற்றும் லெண்டி ஆகியவை வடக்கு சமவெளியில் ஓடுகின்றன.  
மஞ்சிரா ஆறு, தன் நீளத்தின் முதல் மூன்றில் இரண்டு பகுதிகளில் பொதுவாக மேற்கிலிருந்து கிழக்கு திசையில் பாய்கிறது. தெலங்காணாவில் உள்ள சங்கா ரெட்டி நகரம் வரை, சிறிது தன் போக்கை மாற்றி வடக்கே பாய்கிறது. நதியின் இறுதிப் பகுதியானது மேற்கில் மகாராட்டிராவிற்கும் கிழக்கே தெலங்காணாவிற்கும் இடையே எல்லையாக அமைகிறது. மஞ்சிரா ஆறு, அரித்ரா ஆற்றுடன் இணைந்து மகாராட்டிராவின் தர்மபாத், மற்றும் தெலங்காணாவில் தென்கிழக்கில் கண்டகுர்த்தியுடன் எல்லையில் கோதாவரி நதியுடன் இணைகிறது. இந்த திரிவேணி சங்கமம் இந்துக்களுக்குப் புனிதமானது. தெலங்காணா ,மாநிலத்தில் உள்ள நிர்மல் மாவட்டத்தில் உள்ள பாசரில் உள்ள புகழ்பெற்ற புனிதமான ஸ்ரீ ஞான சரஸ்வதி தேவஸ்தானம் கோதாவரி ஆற்றின் குறுக்கே அமைந்துள்ளது.
# மஞ்சிரா ஆறு

## விளக்கம்

### துணை ஆறுகள்

- தெர்னா ஆறு: இது அவுசா வட்டத்தின் தெற்கு எல்லையில் பாயும் மஞ்சராவின் முக்கிய துணை ஆறாகும்.
- மன்யாத்: இந்த ஆறு பீடு மாவட்டத்தில் உள்ள தர்மபுரியில் பிறந்து லத்தூர் மாவட்டத்தில் உள்ள அகமத்பூர் வட்டம் வழியாகப் பாய்கிறது.
- லெண்டி: இந்த ஆறு உத்கிர் வட்டத்தில் பிறந்து அகமத்பூர் வட்டம் வழியாகப் பாய்ந்து நாந்தேட் மாவட்டத்தில் உள்ள திரு ஆற்றில் கலக்கிறது.
- கர்னி: இந்த ஆறு வாட்வால் அருகே உருவாகி சாக்கூர் வட்டம் வழியாகப் பாய்கிறது.
- தவர்ஜா: தவர்ஜா, லத்தூர் வட்டத்தில் உள்ள முருத் அருகே உருவாகி, லத்தூர்-அவுசா எல்லையில் உள்ள சிவானியில் மஞ்சரா ஆற்றில் கலக்கிறது.
# மஞ்சிரா ஆறு

## கட்டிடங்கள்

மோர்கி 1015 மக்கள்தொகை கொண்ட ஒரு கிராமம். இது மேடக் மாவட்டத்தில் (கருநாடகாம்) மற்றும் தெலங்காணா இடையேயான எல்லையில் மஞ்சீரா நதியைப் பிரிக்கிறது. இங்குள்ள கிராம மக்களுக்கு மஞ்சீரா முக்கிய நீர் ஆதாரமாக உள்ளது. விவசாயம் முக்கிய தொழில். இது ஒரு மான் வாழக்கூடிய நீர்த்தேக்க பகுதியாகும்.  
மேடக் மாவட்டத்தில் உள்ள மஞ்சரா ஆற்றின் மீது உள்ள சிங்கூர் அணை மேடக் மற்றும் நிஜாமாபாத் மாவட்டங்கள் மற்றும் அதை ஒட்டிய இரட்டை நகரங்களான ஐதராபாத்து மற்றும் செகந்திராபாத் ஆகியவற்றின் முக்கிய குடிநீர் ஆதாரமாக உள்ளது. மஞ்சரா நதி பீதர் நகரத்திற்கும் சேவை செய்கிறது.  
நிஜாம் சாகர் அணை இந்தியாவின் தெலங்காணாவில் உள்ள நிஜாமாபாத் மாவட்டத்தின் அச்சம்பேட்டா மற்றும் பஞ்சபல்லே கிராமங்களுக்கு இடையே மஞ்சரா ஆற்றின் குறுக்கே கட்டப்பட்டுள்ளது. 15 அடி அகலத்தில் வாகனம் செல்லக்கூடிய சாலையுடன் 3 கிலோமீட்டர் நீளத்திற்கு ஆற்றின் குறுக்கே பரந்து விரிந்து கிடக்கும் பிரம்மாண்டமான கொத்து அணை இந்த திட்டத்தின் மிகச்சிறந்த அம்சமாகும்.
# மஞ்சிரா ஆறு

## சுற்றுச்சூழல் பிரச்சனைகள்

மஞ்சிரா மகாராஷ்டிராவில் மஞ்சரா நதி என்றும் அழைக்கப்படுகிறது.  
20ஆம் நூற்றாண்டின் பிற்பகுதியிலும் 21ஆம் நூற்றாண்டின் முற்பகுதியிலும் மகாராட்டிராவில் உள்ள மஞ்சிராவின் மேல் பகுதிகள் சுற்றுச்சூழல் சீர்கேட்டைச் சந்தித்தன. இது நிலத்தடி நீரை அதிகப்படுத்துவதற்குப் பதிலாக ஓட்டத்தினை அதிகரித்து, மண் அரிப்பு மற்றும் வண்டல் படிதலை அதிகரித்தது.
# பஞ்சகங்கவல்லி ஆறு

**பஞ்சகங்கவல்லி ஆறு** என்பது தென்னிந்தியாவில் உள்ள கருநாடக மாநிலம் குந்தாபுரா மற்றும் கங்கொல்லி வழியாகப் பாயும் ஆறு ஆகும். சௌபர்ணிகா நதி, வாராகி ஆறு, கேதகா ஆறு, சக்ரா ஆறு மற்றும் குப்ஜா ஆறு ஆகிய ஐந்து நதிகளும் இணைந்து அரபிக்கடலில் கலக்கின்றன.
# அரச மலேசிய காவல் துறை

**மலேசிய காவல் துறை** அல்லது **அரச மலேசிய காவல் துறை** (மலாய்: *Polis Diraja Malaysia* (**PDRM**); ஆங்கிலம்: *Royal Malaysia Police*; (**RMP**); சீனம்: 马来西亚皇家警察) என்பது மலேசிய உள்துறை அமைச்சின் கீழ் இயங்கும் ஓர் அரசு சார்ந்த அமைப்பாகும். இதன் தலைமையகம் கோலாலம்பூர் மாநகரில் புக்கிட் அமான் எனும் இடத்தில் அமைந்துள்ளது.  
அரச மலேசிய காவல் துறையின் சேவைகளில் சட்ட அமலாக்கம்; பொதுப் பாதுகாப்பு; போக்குவரத்து கட்டுப்பாடு; குற்ற விசாரணைகள்; கலவரக் கட்டுப்பாடுகள் போன்றவை அடங்கும்.  
2023 மே 27-ஆம் தேதி நிலவரப்படி, காவல்துறை தலைமை இயக்குநர் (*Inspector-General of Police*) (**IGP**) டான் ஸ்ரீ அக்ரில் சானி அப்துல்லா சானி (*Tan Sri Acryl Sani Hj. Abdullah Sani*) என்பவரின் தலைமையில் இப்போதைய மலேசிய காவல்துறை இயங்கி வருகிறது.
# அரச மலேசிய காவல் துறை

## பொது

அரச மலேசிய காவல் துறை, வழக்கமான ரோந்துப் பணிகளைச் செய்ய சொந்த பொது நடவடிக்கைப் படையைக் கொண்டுள்ளது. அத்துடன் அத்துறையின் கீழ் தன்னார்வ காவலர் படை (*Volunteer Guard Corps*), தன்னார்வ காவல்துறை (*Volunteer Police*), துணை காவல்துறை (*Volunteer Police*), மாணவர் காவல் படை (*Student Police Corps*) மற்றும் காவல்துறையின் நண்பர்கள் (*Friends of the Police*) எனும் துணைத் துறைகளும் உள்ளன.  
பன்னாட்டு நடவடிக்கைகளைப் பொறுத்தவரை, அரச மலேசிய காவல் துறை பன்னாட்டுக் காவலகம் எனும் இன்டர்போல் (*The International Criminal Police Organization*) (**INTERPOL**) காவல்துறை அமைப்புடன் அணுக்கமான உறவுகளைப் பேணி வருகிறது.
# அரச மலேசிய காவல் துறை

## பொது

### நீண்டகால ஒத்துழைப்பு

மலேசியாவின் நான்கு அண்டை நாடுகளின் காவல் துறைகளான இந்தோனேசிய தேசிய காவல்துறை (*Indonesian National Police*); அரச புரூணை காவல்துறை (*Royal Brunei Police Force*); அரச தாய்லந்து காவல்துறை (*Royal Thai Police*); மற்றும் சிங்கப்பூர் காவல்துறை (*Singapore Police Force*); ஆகியவற்றுடன் நீண்டகால ஒத்துழைப்பு மற்றும் உளவுத்துறை பரிமாற்றங்களைக் கொண்டுள்ளது:  
அத்துடன் மலேசியாவில் இருந்து சற்றுத் தொலைவில் உள்ள வியட்நாம் நாட்டின் வியட்நாம் மக்கள் பொது பாதுகாப்பு அமைப்புடன் (*Vietnam People's Public Security*) பாதுகாப்பு நடவடிக்கைகளிலும் ஈடுபட்டு வருகிறது.
# அரச மலேசிய காவல் துறை

## வரலாறு

மலேசியாவில், மலாக்கா சுல்தானகத்தின் ஆட்சிக் காலத்தில் இருந்தே காவல் துறை இருந்து வந்துள்ளது. பதினைந்தாம் நூற்றாண்டில், மலாக்காவில் நியதிச் சட்டம் (*Malacca's Canonical Law*) எனும் ஒரு சட்டம் இருந்தது. அதன் மூலம் அரசப் போர்வீரர்களாக (*Royal Warriors*) காவல் துறையினர் இருந்ததாக அறியப் படுகிறது.  
1511 ஆகத்து 10-ஆம் தேதி, அபோன்சோ டி அல்புகெர்க்கே (*Afonso de Albuquerque*) தலைமையிலான போர்த்துகீசிய கடற்படை (*Portuguese Fleet*) மலாக்காவைக் கைப்பற்றிய பின்னர் மலாக்கா காவல் அமைப்புகள் முடிவுக்கு வந்தன. அதன் பின்னர் காவல் துறைக் கடமைகள் பெரும்பாலும் போர்த்துகீசிய வீரர்களால் மேற்கொள்ளப்பட்டன.
# அரச மலேசிய காவல் துறை

## வரலாறு

### பினாங்கு மாநிலத்தில் முதல் காவல் துறை

1795-இல் மலாக்கா அரசு பிரித்தானியப் பேரரசின் (*British Empire*) ஆளுமைக்குள் வந்தது. அதன் பின்னர்தான் மலேசியாவில் ஒரு நவீன காவல்துறை அமைப்பு உருவாக்கப்பட்டது.  
25 மார்ச் 1807-இல், பினாங்கு மாநிலம் முதன்முதலில் காவல் துறையை உருவாக்கியது. அந்த மார்ச் 25 -ஆம் தேதிதான் மலேசியாவில் காவல் துறை தினமாக (*Police Day in Malaysia*) கொண்டாடப்படுகிறது.
# அரச மலேசிய காவல் துறை

## வரலாறு

### தன்னிச்சையான காவல் துறைகள்

அந்தக் காலக்கட்டத்தில் பெரும்பாலான காவல் துறை அதிகாரிகள் பிரித்தானிய வம்சாவளியைச் சேர்ந்தவர்களாக இருந்தனர். பின்னர், இந்தக் காவல் துறை அமைப்பு, நீரிணை குடியேற்றங்கள் (*Straits Settlements*); மலாய் மாநிலங்கள் (*Malay States*); மலாயா கூட்டமைப்பு மாநிலங்கள் (*Federated Malay States*) ஆகிய மாநிலங்களில் விரிவாக்கம் செய்யப்பட்டது.  
அந்த நேரத்தில், ஒவ்வொரு மாநிலத்திற்கும் தன்னிச்சையான காவல் துறைகளும் (*Independent Police Forces*) நிறுவப்பட்டன. இரண்டாம் உலகப் போருக்கு பிறகுதான், மத்திய காவல் துறை அமைப்பு உருவாக்கப்பட்டது. அந்த அமைப்பு சிவில் விவகார காவல் படை (*Civil Affairs Police Force*) என்று அழைக்கப்பட்டது.  
மலாயாவில் மத்திய காவல் துறை அமைப்பு உருவாக்கப்பட்ட போது பிரித்தானிய காலனி அதிகாரியான எச்.பி. லோங்வொர்த்தி (*H.B. Longworthy*) என்பவர் முதல் தலைவராகப் பொறுப்பு ஏற்றார். மேலும் மலாயாவைச் சப்பானியர்கள் ஆக்கிரமித்த பிறகு (*Japanese Occupation*), காவல் துறையில் ஒரு நிலையான தனமையை உருவாக்க வேண்டிய நிலை ஏற்பட்டது.
# அரச மலேசிய காவல் துறை

## வரலாறு

### இந்தோனேசியா - மலேசியா மோதல்

இந்த நேரத்தில் காவல்துறை எதிர்கொண்ட உடனடி பிரச்சனைகளில் ஒன்று மலாயா கம்யூனிச கட்சியின் (*Communist Party of Malaya*) கிளர்ச்சி ஆகும். மேலும் 1963 முதல் 1965 வரை நீடித்த இந்தோனேசியா - மலேசியா மோதலின் போது (*Indonesia–Malaysia confrontation*), ஜொகூர் மற்றும் சபா மாநிலங்களுக்குள் இந்தோனேசியப் படைகளின் ஊடுருவலுக்கு (*Infiltration of Indonesian Forces*) எதிராக, மலேசிய இராணுவப் படைகளுடன் காவல் துறையும் இணைந்து போராடியது.  
24 ஜூலை 1958 அன்று, மலேசியாவின் மன்னர், துவாங்கு அப்துல் ரகுமான் இப்னி அல்மர்கும் துவாங்கு முகமது (*Tuanku Abdul Rahman Ibni Almarhum Tuanku Muhamad*) அவர்கள், மலாயா காவல் துறை கூட்டமைப்புக்கு *ராயல்* (**Royal**) எனும் அரசத் தகுதிப் பட்டத்தை வழங்கினார்.